 

####  ROMANIA

ORAŞUL VICTORIA

Strada Stadionului , nr.14, jud. Brasov Tel: 0268/241525

Fax: 0268/241501 E-mail: primaria.victoria@yahoo.com

CF 4523207

# PROCES VERBAL

Încheiat azi **27.09.2018** cu ocazia sedinţei ordinare a Consiliului Local Victoria.

**D-na secretar Tocoaie Gabriela** - Buna ziua ! Cu permisiunea dumneavoastră vom începe ședința ordinară de astăzi.

Ședința ordinară a fost convocată prin Dispoziția nr.423/20.09.2018 iar anunțul privind organizarea ședinței a fost publicat pe site-ul primăriei : http//www.primaria.victoria.ro.

La ședința Consiliului Local din totalul de 15 consilieri în funcție, sunt prezenți 11 consilieri, ceea ce inseamnă că ședința este statutară, lipsește motivat dl. consilier Smădu Octavian, dl. consilier Badea Costică, d-na consilier Nițu Monica, iar dl. consilier Băiulescu Cristian și-a prezentat demisia.

Conform regulamentului de organizare şi funcţionare a consiliului local şi art 46 din Legea 215/2001 :

Nu poate lua parte la deliberare şi la adoptarea hotărârilor consilierul local care, fie personal, fie prin soţ, soţie, afini sau rude până la gradul al patrulea inclusiv, are un interes patrimonial în problema supusă dezbaterilor consiliului local, cu excepţia situaţiilor prevăzute la art. 57 alin.(4^1) şi art.101 alin.(3^1).

Conform art. 75 din Legea 393/2004 privind statutul alesilor locali:

Aleşii locali au un interes personal într-o anumită problema, dacă au posibilitatea să anticipeze ca o decizie a autorităţii publice din care fac parte ar putea prezenta un beneficiu sau un dezavantaj pentru sine sau pentru:

a) soţ, soţie, rude sau afini până la gradul al doilea inclusiv;

 b) orice persoana fizica sau juridica cu care au o relaţie de angajament, indiferent de natura acestuia;

 c) o societate comercială la care deţin calitatea de asociat unic, funcţia de administrator sau de la care obţin venituri;

 d) o alta autoritate din care fac parte;

 e) orice persoana fizica sau juridica, alta decât autoritatea din care fac parte, care a făcut o plata către aceştia sau a efectuat orice fel de cheltuieli ale acestora;

 f) o asociaţie sau fundaţie din care fac parte.

**D-na secretar Tocoaie Gabriela** **–** Conform regulamentului de organizare şi funcţionare a consiliului local președinte de ședință al lunii septembrie este d-na Bratu Cristina.

**D-na secretar Tocoaie Gabriela** **–** d-na viceprimar Bratu Cristina aveți cuvântul.

**D-na viceprimar Bratu Cristina -** Bună seara ! Declar ședința deschisă și **supun**

**aprobării dumneavoastră :**

**- procesul verbal din\_30.08.2018.**

Vă rog să votați**.**

 **Se aprobă cu 11 voturi pentru, niciunul împotrivă, o abţinere.**

**- procesul verbal din\_05.09.2018.**

Vă rog să votați**.**

 **Se aprobă cu 11 voturi pentru, niciunul împotrivă, o abţinere.**

**D-na viceprimar Bratu Cristina** – **supun spre aprobare suplimentarea ordinii de zi cu următoarele proiecte:**

**Proiect de Hotărâre nr.7 –** Cu privire la aprobarea rectificării bugetului Oraşului Victoria pe anul 2018.

**Proiect de Hotărâre nr.8** – cu privire la aprobarea asigurării continuității serviciului aferent Contractului de delegare a gestiunii serviciilor publice de salubrizare a localităților membre ale Asociației Intercomunitară ”Eco Sistem Victoria pentru serviciile de salubrizare a localităților către SC Ecosistem Victoria SRL, nr.07/01.04.2013, cu modificările ulterioare, începând cu data de 01.10.2018.

**Proiect de Hotărâre nr.9 –** cu privire la aprobarea încheierii Declarației de Parteneriat între Asociația 2580 și Orașul Victoria în vederea implementări Proiectului ”Utopian Cities, Programmed Societies”

Vă rog să votați**.**

**Se aprobă cu 11 voturi pentru, niciunul împotrivă, o abţinere.**

**D-na viceprimar Bratu Cristina** – **supun spre aprobare ordinea de zi cu suplimentarea aprobată:**

Vă rog să votați**.**

**Se aprobă cu 11 voturi pentru, niciunul împotrivă, o abţinere.**

 **Se trece la punctul I al ordinii de zii – ÎNTREBĂRI ŞI INTERPELĂRI**

**Dl. consilier Stînea Timotei** – doresc să întreb dacă dalele care s-au ridicat de pe aleea veche sunt de vânzare sau au altă destinație? Și dacă se pot folosi propun să se facă trotuare pe str. Muncii. Pun această problemă deoarece am auzit că s-ar vinde cu 5 lei bucata.

**D-na viceprimar Bratu Cristina –** toate dalele au fost inventariate și depozitate in zona str.Muncii pentru că li s-a spus și avem aprobată lucrarea pentru efectuarea de trotuare pe această stradă. Va mai fi executat un trotuar care să facă legătura dintre str. Libertății și str. M. Eminescu.

Sunt solicitări de cumpărare dar au primit răspuns că nu se vor vinde, tocmai pentru a se executa acele trotuare.

**Se trece la punctul I al ordinii de zii – PROIECTE DE HOTĂRÂRI**

**Proiect de Hotărâre nr.1** - cu privire la aprobarea Notei conceptuale și a Temei de proiectare pentru obiectivul de investiții ” P.T Reamenajare Fântână Arteziană Parc str. Piața Parcului”

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 152.**

**Proiect de Hotărâre nr.2**- cu privire la aprobarea Notei conceptuale și a Temei de proiectare pentru obiectivul de investiții ” P.T Reabilitare rețea de canalizare str. Viitorului”

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 153.**

**Proiect de Hotărâre nr.3** - cu privire la aprobarea Notei conceptuale și a Temei de proiectare pentru obiectivul de investiții ” P.T Reabilitare rețea de canalizare str. Chimiștilor”

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 154.**

**Proiect de Hotărâre nr.4-** cu privire la aprobarea Notei conceptuale și a Temei de proiectare pentru obiectivul de investiții ” P.T Reabilitare rețea de canalizare zona LIDL –str. George Coșbuc”

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 155.**

**Proiect de Hotărâre nr.5 -**.Cu privire la acordul Consiliului Local Victoria în vederea schimbării în cotă parte a destinaţiei spațiului “Restaurant” edificat pe terenul în suprafaţă de 608 mp înscris în CF100313-C1-U1 nr.topo/nr.cad.95/1/1/1/1/1/1/1/29/1/1/1/1/4/2/13/9/2/2/2/6/6/2/2/3/8/3/3/6/10/2/3/2/2/2/12/2/2/1/2.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**Dl. consiliier Stanea Daniel** – vă rog să ne explicați situația juridică, ce înseamnă cotă parte?

**D-na viceprimar Bratu Cristina** – așa cum știți inițial întreaga suprafață de la parter avea destinația de restaurant, acum parterul are restaurant cât și spații cu altă destinație și este necesară schimbarea destinației imobilului. Prin proiect nu se precizează suprafața ci faptul că in acel imobil pot funcționa spații cu diferite activități.

**Dl. consilier Stanea Daniel-** este un spațiu privat, trebuie să ne dăm noi acordul?

**D-na viceprimar Bratu Cristina –** da, in cazul în carec se doreste schimbarea destinației unui imobil, consiliul local trebuie să -și dea acordul.

**Dl. consilier Ivan Adrian** – va funcționa o unitate de pariuri sportive?

**D-na viceprimar Bratu Cristina-** în spațiul privat se pot desfășura activități care nu contravin legii și hotărârilor consiliului local, prin proiect vom aproba că în acel imobil se pot desfășura și alte activității comerciale. De la Primărie se obțin avize de funcționare iar legea vine și stabilește ce activități se pot autoriza.

**Dl. consilier Stînea Timotei –** deci autorizarea de funcționare este condiționatăde schimbarea destinației, dar magazinul funcționează.

**D-na viceprimar Bratu Cristina-** avizul de funcționare nu este legat de schimbarea destinației, dar pentru că se desfășoară și alte activități are nevoie de aprobarea consiliului local.

**Dl. consilier Lup Alex**andru – de cele mai multe ori investiția se derulează mai repede decât obținerea avizelor, nu poti sta pe loc, dacă ști că nu este ceva ilegal mergi cu investiția mai departe, acest lucru il știe oricine care vrea să realizeze ceva.

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 156.**

**Proiect de Hotărâre nr.6 -**Cu privire la actualizarea inventarului domeniului public al Or.Victoria.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 157.**

**Proiect de Hotărâre nr.7 –** Cu privire la aprobarea rectificării bugetului Oraşului Victoria pe anul 2018.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**D-na viceprimar Bratu Cristina** – așa cum am recizat deoarece prin ordonanță de guvern s-a retras suma de 1mil. lei a fost necesară această rectificare, acest lucru presupune scăderea sumei de pe partea de funcționare.

**Dl. consilier Stânea Timotei** – există o justificare a acestei retrageri?

**D-na viceprimar Bratu Cristina-** prin ordonanță nu se precizează, s-au retras la multe unități din tară, explicația este că la inceputul anului ne-a fost alocată suma la nivelul prevederilor anului 2016 dar datorită veniturilor mai mari pentru anul 2017, din formula de calcul aplicată a reieșit că trebuie să înapoiem bani.

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 158.**

**Proiect de Hotărâre nr.8** – cu privire la aprobarea asigurării continuității serviciului aferent Contractului de delegare a gestiunii serviciilor publice de salubrizare a localităților membre ale Asociației Intercomunitară ”Eco Sistem Victoria pentru serviciile de salubrizare a localităților către SC Ecosistem Victoria SRL, nr.07/01.04.2013, cu modificările ulterioare, începând cu data de 01.10.2018.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**D-na viceprimar Bratu Cristina** – urgența acestui proiect a apărut datorită întârzierii avizului de la Consiliul Concurenței, care au spus că il vor elibera in 2-3 zile dar nu a ajuns și datorită faptului că de la 1 octombrie nu mai avem contract, este necesară prelungirea contractului pentru a se putea efectua serviciul de salubrizare.

Noi am mers pe perioada maximă de 90 de zile dar cum se primește avizul o să intrăm cu proiect de hotărâre pentru aprobare.

Nemaifiind discuții se supunea spre aprobare proiectul de hotărâre și se adoptă cu 11 voturi pentru, niciunul împotrivă, nicio abţinere, devenind **Hotărârea Consiliului Local nr. 159.**

**Proiect de Hotărâre nr.9 –** cu privire la aprobarea încheierii Declarației de Parteneriat între Asociația 2580 și Orașul Victoria în vederea implementări Proiectului ”Utopian Cities, Programmed Societies”

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**D-na viceprimar Bratu Cristina –** legat de acest proiect pot să vă spun că propunerea de parteneriat și proiectul ne-a fost trimis abia ieri, cu precizarea că au termen de depunere 30.09.

Își propun în cadrul proiectului să realizeze o cercetare socio-politică a orașelor construite in epoca de aur.

Partea noastră presupune doar o colaborare, nu avem cheltuieli financiare, vor documente din arhiva orașului plus acces în Casa de Cultură și să le facilităm legătura cu școlile și societățile comerciale, pentru a obține datele de care au nevoie în cadrul proiectului.

**Dl. consilier Lup Alexandru** – ar trebui să avem amănunte suplimentare, noi am avut o experiență neplăcută cu postul acela de televiziune care a focut un film despre orașul Victoria și a ieșit ceva ingrozitor. În principiu sunt de acord dar să fie de bine.

**D-na viceprimar Bratu Cristina –** nu vin să facă o documentare a ceea ce există acum, ci vor să prezinte inceputurile orașului, atunci când societatea comunistă venea cu idealul omului nou, societății si orașelor noi și tot ceea ce s-a construit pe baza acestei utopii.

**Dl. consilier Stînea Timotei** – putem să știm cum vor fi folosite rezultatele cercetărilor, va fi publicată o carte, documentar ?

**D-na viceprimar Bratu Cristina-** vor face prezentări vizavi de aceste proiecte.

**Dl. consilier Stînea Timotei-** după ce ajung la un rezultat final ar putea înainte de publicare să ne fie prezentat în consiliu, să vedem cum stau lucrurile?

**D-na viceprimar Bratu Cristina-**având în vedere că suntem parteneri e clar că noi vom cunoaște tot ceea ce se face, dar e clar concluzia nu poate fi că victoria socialistă a mers pe culmi înalte, a mers până la un moment dat apoi a coborât.

**D-na secretar Tocoaie Gabriela** – noi nu ne vom putea opune să folosească materialele rezultate în urma proiectului, după cum este prezentat rezultatul va fi folosit în mediu academic.

Activitățile propuse sunt: cercetare pe teren și cercetare în arhivă, expozitie și prezentări în București și Cluj, tabere de vară în Victoria, etc.

Nemaifiind discuții se supunea spre aprobare proiectul de hotărâre și se adoptă cu 10 voturi pentru, niciunul împotrivă, o abţinere, devenind **Hotărârea Consiliului Local nr. 160.**

**DIVERSE**

1. Prezentarea demisiei dl. Băiulescu Cristian din calitatea de consilier al Consiliului Local Victoria, înregistrată cu nr. 15616/18.09.2018.

S-a luat la cunoștință.

1. Plângerea d-nei Streza Gabriela, domiciliata în București, str. Aleea Botorani, nr.6, bl.V83, sc.A, ap. 30, sector 6, înregistrata cu nr. 15269/30RP/12.09.2018, formulată împotriva modului de capturare a câinilor fără stăpân din orașul Victoria si a Adăpostului de Căini din Mârșa-Avrig.

**D-na viceprimar Bratu Cristina-**dânsa este nemulțimită de modul de colectare a câinilor fără stăpân și ne solicită rezilierea contractului și ne propune o campanie de sterilizare a câinilor, noi am făcut demersuri pentru începerea acestei campanii.

S-a luat la cunoștință, din partea orașului Victoria sunt respectate clauzele din contract și nu există motive de reziliere a contractului.

1. Adresa dl. Păcurar Gheorghe cu domiciliul in Bucuresti, str. Ileana Cosînzeana nr.23, bl.1, sc.1, ap.4, sector 5, înregistrată cu nr. 15821/20.09.2018 prin care solicita scutirea de taxe pentru apartamentul deținut in str. Negoiu, bl. 8, ap. 16, Victoria.

S-a luat la cunoștință, cazul de bătrânețe nu este motiv de scutire de taxe și impozite pentru proprietățile deținute.

**D-na viceprimar Bratu Cristina –** având în vedere că ordinea de zi este epuizată declar ședinta închisă.

 **PREȘEDINTE, SECRETAR,**

 **BRATU CRISTINA TOCOAIE GABRIELA LENUȚA**